ข้อบังคับสภาทนายความข้อบังคับสภาทนายความว่าด้วยการจดทะเบียนการประกอบธุรกิจทวงถามหนี้พ.ศ. ๒๕๕๙[๑] อาศัยอำนาจตามความในมาตรา๖ แห่งพระราชบัญญัติการทวงถามหนี้ พ.ศ. ๒๕๕๘ ประกอบกฎกระทรวงการจดทะเบียนการประกอบธุรกิจทวงถามหนี้พ.ศ. ๒๕๕๘ ข้อ ๒ ข้อ ๓ (๒) คณะกรรมการสภาทนายความออกข้อบังคับไว้ ดังต่อไปนี้ข้อ๑ ทนายความหรือสำนักงานทนายความใดจะประกอบธุรกิจทวงถามหนี้ ให้ยื่นคำขอจดทะเบียนตามแบบ ทคน.๑ ท้ายข้อบังคับนี้ต่อนายทะเบียนสภาทนายความ พร้อมด้วยเอกสารและหลักฐานดังต่อไปนี้(๑)ทนายความ(ก)สำเนาบัตรประจำตัวสมาชิกสภาทนายความ หรือสำเนาใบอนุญาตให้เป็นทนายความ(ข)สำเนาทะเบียนบ้าน(ค)สำเนาหนังสือรับรองการจดทะเบียนสำนักงานทนายความ(ง)แผนที่สังเขปแสดงบริเวณที่ตั้งของสถานประกอบธุรกิจทวงถามหนี้(จ)หลักฐานแสดงความเป็นเจ้าของสถานประกอบธุรกิจทวงถามหนี้หรือหนังสือแสดงความยินยอมให้ใช้เป็นสถานประกอบธุรกิจทวงถามหนี้ในกรณีที่สถานที่นั้นเป็นของผู้อื่น(ฉ)รูปถ่ายครึ่งตัว หน้าตรง ไม่สวมหมวก สวมครุยเนติบัณฑิตยสภา ขนาด ๔x๖ เซนติเมตรของผู้ขอจดทะเบียนการประกอบธุรกิจทวงถามหนี้ซึ่งถ่ายมาแล้วไม่เกินหกเดือนจำนวน ๒รูป(ช)เอกสารหรือหลักฐานอื่นตามที่คณะกรรมการสภาทนายความกำหนด(๒)สำนักงานทนายความที่ได้จดทะเบียนสำนักงานไว้กับสภาทนายความที่เป็นคณะบุคคลหรือห้างหุ้นส่วนสามัญหรือนิติบุคคล(ก)สำเนาหนังสือรับรองการจดทะเบียนสำนักงานทนายความสำเนาหนังสือรับรองหรือหลักฐานซึ่งแสดงรายการเกี่ยวกับชื่อ วัตถุประสงค์ เลขประจำตัวผู้เสียภาษีอากรที่ตั้งสำนักงานและกรรมการที่เป็นทนายความผู้มีอำนาจลงนามผูกพันคณะบุคคลหรือห้างหุ้นส่วนสามัญ หรือนิติบุคคลโดยทำขึ้นไว้ไม่เกินสามเดือน(ข)หนังสือแต่งตั้งผู้แทนคณะบุคคล หรือห้างหุ้นส่วนสามัญ หรือนิติบุคคลซึ่งเป็นผู้มีอำนาจกระทำการแทนต้องเป็นทนายความลงนามผูกพันคณะบุคคลหรือห้างหุ้นส่วนสามัญ หรือนิติบุคคล(ค)สำเนาบัตรประจำตัวสมาชิกสภาทนายความหรือสำเนาใบอนุญาตให้เป็นทนายความของผู้แทนคณะบุคคล หรือห้างหุ้นส่วนสามัญหรือกรรมการผู้มีอำนาจลงนามผูกพันนิติบุคคล(ง)สำเนาทะเบียนบ้านของผู้แทนคณะบุคคล หรือห้างหุ้นส่วนสามัญ หรือนิติบุคคล(จ)แผนที่สังเขปแสดงบริเวณที่ตั้งสำนักงานทนายความที่ใช้เป็นสถานประกอบธุรกิจทวงถามหนี้(ฉ)หลักฐานแสดงความเป็นเจ้าของอาคารหรือสถานที่สำนักงานทนายความที่ใช้เป็นสถานประกอบธุรกิจทวงถามหนี้หรือหนังสือแสดงความยินยอมให้ใช้อาคารหรือสถานที่ในกรณีที่อาคารหรือสถานที่นั้นเป็นของผู้อื่น(ช)รูปถ่ายครึ่งตัว หน้าตรง ไม่สวมหมวก สวมครุยเนติบัณฑิตยสภา ขนาด ๔ x ๖เซนติเมตร ของผู้แทนคณะบุคคล หรือห้างหุ้นส่วนสามัญหรือกรรมการผู้มีอำนาจลงนามผูกพันนิติบุคคลที่ขอจดทะเบียนการประกอบธุรกิจทวงถามหนี้ซึ่งถ่ายมาแล้วไม่เกินหกเดือนจำนวน ๒ รูปข้อ๒ การยื่นคำขอจดทะเบียนของทนายความหรือสำนักงานทนายความ คณะบุคคลห้างหุ้นส่วนสามัญ นิติบุคคลในการประกอบธุรกิจทวงถามหนี้ให้ยื่นคำขอ ดังนี้(ก)ในกรุงเทพมหานคร ให้ยื่นคำขอต่อนายทะเบียนสภาทนายความ ณ สำนักงานทะเบียนทนายความสภาทนายความ(ข)ในเขตศาลจังหวัดอื่น ให้ยื่นคำขอต่อนายทะเบียนสภาทนายความ ตาม (ก) หรือจะยื่นผ่านประธานสภาทนายความจังหวัดในเขตที่ทนายความหรือสำนักงานทนายความนั้นตั้งอยู่ก็ได้โดยให้ประธานสภาทนายความจังหวัดรับไว้และส่งต่อให้นายทะเบียนสภาทนายความโดยไม่ชักช้า(ค)ผู้ประกอบธุรกิจทวงถามหนี้ที่เป็นทนายความหรือสำนักงานทนายความสามารถยื่นคำขอต่อนายทะเบียนสภาทนายความโดยส่งทางไปรษณีย์ลงทะเบียนตอบรับข้อ๓ เมื่อนายทะเบียนสภาทนายความได้รับคำขอจดทะเบียนการประกอบธุรกิจทวงถามหนี้พร้อมทั้งเอกสารและหลักฐานตามข้อ ๑แล้ว ให้ตรวจสอบความถูกต้องและครบถ้วนของคำขอหากคำขอดังกล่าวไม่ถูกต้องหรือไม่ครบถ้วน ให้นายทะเบียนสภาทนายความแจ้งผลการตรวจสอบให้ผู้ยื่นคำขอจดทะเบียนทราบภายในเจ็ดวันทำการนับแต่วันยื่นคำขอพร้อมทั้งกำหนดระยะเวลาให้ผู้ยื่นคำขอจดทะเบียนแก้ไข หากพ้นกำหนดระยะเวลาดังกล่าวแล้วผู้ยื่นคำขอจดทะเบียนไม่ดำเนินการแก้ไขให้ถูกต้อง ให้นายทะเบียนสภาทนายความคืนคำขอแก่ผู้ยื่นคำขอจดทะเบียนในกรณีนายทะเบียนสภาทนายความเห็นว่าเอกสารและหลักฐานในการขอจดทะเบียนถูกต้องและครบถ้วนให้รับจดทะเบียนและออกหนังสือสำคัญแสดงการจดทะเบียนการประกอบธุรกิจทวงถามหนี้ตามแบบทคน. ๒ ท้ายข้อบังคับนี้ ให้แก่ผู้ยื่นคำขอจดทะเบียนไว้เป็นหลักฐานข้อ๔ ในกรณีที่มีการเปลี่ยนแปลงรายการจดทะเบียนของทนายความหรือสำนักงานทนายความเกี่ยวกับการประกอบธุรกิจทวงถามหนี้ ให้ทนายความหรือสำนักงานทนายความที่ประกอบธุรกิจทวงถามหนี้ยื่นคำขอเปลี่ยนแปลงรายการจดทะเบียนต่อนายทะเบียนสภาทนายความภายในสิบห้าวันนับแต่วันที่มีการเปลี่ยนแปลงตามแบบทคน. ๑/๑ ท้ายข้อบังคับนี้เมื่อนายทะเบียนสภาทนายความได้รับคำขอเปลี่ยนแปลงรายการจดทะเบียนพร้อมทั้งเอกสารและหลักฐานตามวรรคหนึ่งแล้วหากเห็นว่ารายการที่แสดงในคำขอเปลี่ยนแปลงรายการจดทะเบียน พร้อมทั้งเอกสารและหลักฐานถูกต้องและครบถ้วนให้ออกหนังสือสำคัญแสดงการจดทะเบียนให้แก่ทนายความ หรือสำนักงานทนายความผู้ยื่นคำขอจดทะเบียนไว้เป็นหลักฐานฉบับใหม่ตามแบบ ทคน. ๒ ท้ายข้อบังคับนี้ข้อ๕ ในกรณีที่หนังสือสำคัญแสดงการจดทะเบียนการประกอบธุรกิจทวงถามหนี้สูญหายถูกทำลายหรือชำรุดในสาระสำคัญ ให้ทนายความ หรือสำนักงานทนายความ ยื่นคำขอจดทะเบียนตามแบบทคน. ๑/๒ท้ายข้อบังคับนี้ต่อนายทะเบียนสภาทนายความภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุดดังกล่าว โดยให้นายทะเบียนสภาทนายความออกใบแทนหนังสือสำคัญแสดงการจดทะเบียนให้แก่ทนายความ หรือสำนักงานทนายความไว้เป็นหลักฐานใบแทนหนังสือสำคัญแสดงการจดทะเบียนการประกอบธุรกิจทวงถามหนี้ตามวรรคหนึ่งให้ใช้แบบทคน. ๒ โดยมีคำว่า ใบแทน กำกับไว้ที่ด้านบนข้อ๖ ในกรณีทนายความหรือสำนักงานทนายความประสงค์จะเลิกประกอบธุรกิจทวงถามหนี้ให้แจ้งความประสงค์เป็นหนังสือให้นายทะเบียนสภาทนายความทราบภายในเวลาไม่น้อยกว่าสิบห้าวันก่อนวันที่จะเลิกประกอบธุรกิจทวงถามหนี้และให้นายทะเบียนสภาทนายความ จำหน่ายชื่อออกจากทะเบียนผู้ประกอบธุรกิจทวงถามหนี้ประกาศ ณ วันที่ ๔กุมภาพันธ์ พ.ศ. ๒๕๕๙เดชอุดม ไกรฤทธิ์นายกสภาทนายความในพระบรมราชูปถัมภ์[เอกสารแนบท้าย]๑. คำขอจดทะเบียนการประกอบธุรกิจทวงถามหนี้(แบบ ทคน. ๑)๒.คำขอเปลี่ยนแปลงรายการจดทะเบียน (แบบ ทคน. ๑/๑)๓.คำขอรับใบแทนหนังสือสำคัญแสดงการจดทะเบียนประกอบธุรกิจทวงถามหนี้ (แบบ ทคน. ๑/๒)๔. หนังสือสำคัญแสดงการจดทะเบียนการประกอบธุรกิจทวงถามหนี้(แบบ ทคน. ๒)(ดูข้อมูลจากภาพกฎหมาย)วิศนี/ปริยานุช/จัดทำ๒๙ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๙๓ ง/หน้า ๓๘/๒๒ เมษายน ๒๕๕๙